आथिखालनि जाखांफु लाइमोनफोरा माबा मोनसे खैफोद आरो जेंनाजों मोगामोगि जानांदोंब्ला बिमा बिफा आरो समाजनि सुबुंफोरजों सावराय ज्लायना जेंना सुस्रांनांगौ, थोंजोंयै गावबा गावनि आगोमा जीउखौ फोजोबस्रांनायनि थिरांथा लानो नाङा होन्ना जाखांफु लाइमोन फोरखौ सांग्रांथि होदों आयजो दैदेनगिरि बर’ अमेन जास्टिस फरामनि गायसनगिरि आफादगिरि डः अनजालि दैमारीआ। थांनाय बावैसो सान सिगां चिरां जिल्लानि रुनिखाता पुलिस थानानि सिङाव थानाय बेंतल तुकराझार हालामनि 1 नं सालबारि गामिनि थाखो 10 नि फरायसाया गावनि बेसेन गोसा जिउखौ अबथिरायै फोजोबस्रांना लानायनि दुखुथिया नखराव सुलाद लाहैना डः अनजालि दैमारीआ जाथायनि सायाव गोथौयै दुखु मोन्नाय फोरमायदों।